Diari Oficial de la Generalitat Valenciana


Sumari del DOGV 6885, del 19-10-2012 (2012/9543)

RESOLUCIÓ de 16 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord marc de col·laboració entre la Diputació Provincial d'Alacant i l'Institut Valencià de la Música.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9543


Data del document
:   16-10-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 16 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'acord marc de col·laboració entre la Diputació Provincial d'Alacant i l'Institut Valencià de la Música. [2012/9543]  
L'Institut Valencià de la Música i la Diputació Provincial d'Alacant han subscrit, després de la tramitació prèvia reglamentària, l'1 de febrer de 2012, un acord marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat inscrit en el Registre de Convenis de la Generalitat amb el número 936/2012, i que figura com a annex d'esta resolució.  
  
València, 16 d'octubre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Acord marc de col·laboració entre la Diputació Provincial d'Alacant i l'Institut Valencià de la Música (IVM)  
  
València, 1 de febrer de 2012  
  
Reunits  
D'una part, Luisa Pastor Lillo, presidenta de la Diputació Provincial d'Alacant, d'acord amb les competències que té concedides segons la Llei 7/1985, de 2 d'abril, reguladora de les Bases de Règim Local.  
  
I d'una altra, Lola Johnson Sastre, consellera de Turisme, Cultura i Esport, en qualitat de presidenta de l'Institut Valencià de la Música i Inmaculada Tomás Vert, en qualitat de directora gerent de l'Institut Valencià de la Música, en virtut de les competències que tenen atorgades segons els articles 8 i 13 de la Llei 2/1998, de 12 de maig, de creació de l'ens de dret públic Institut Valencià de la Música, (d'ara en avant IVM).  
Ambdós parts es reconeixen capacitat legal suficient per a atorgar el present document, i  
  
Manifesten  
I. Que l'IVM, en virtut d'allò que s'ha establit en la seua llei de creació, té com a objectiu la planificació, execució i coordinació de la política cultural de la Generalitat, en el camp de la música i en l'àmbit de les seues competències.  
Entre les funcions pròpies de l'IVM està la de realitzar l'inventari i catalogació del patrimoni musical valencià i mantindre'l actualitzat; a este respecte l'Institut Valencià de la Música iniciarà la confecció del Catàleg Col·lectiu del Patrimoni Musical Valencià.  
  
II. Que la Diputació Provincial d'Alacant, tradicionalment vinculada a l'àmbit de la protecció i difusió del patrimoni musical valencià a través de l'Institut Juan Gil Albert, té així mateix interés en el foment de les dites activitats.  
  
Acorden  
  
Primer  
La Diputació Provincial d'Alacant i l'IVM acorden col·laborar en la realització d'activitats que comprenguen qualssevol àrees en què ambdós parts tinguen competències, i sempre que es dirigisquen a fins comuns de caràcter cultural, i especialment musical.   
  
Segon  
Si la naturalesa d'estes activitats ho requerix, les parts formalitzaran un conveni específic o addenda per a la seua regulació en la qual es determinaran els compromisos i obligacions d'ambdós parts. Tal conveni específic inclourà el pressupost a càrrec del qual es finançarà la dita activitat.  
Tercer  
Les activitats en què es podrà col·laborar són bàsicament les següents:  
- Recuperació i catalogació del patrimoni musical valencià  
- Realització d'un mapa web de recursos musicals de la Comunitat Valenciana  
- Realització d'exposicions  
- Realització de concerts  
- Realització de cursos i conferències  
- Edició de llibres i discos  
- Digitalització de fons  
  
Quart  
La vigència del present conveni s'estén des del dia de la data fins a 31 de desembre de 2012, sent prorrogat pels mateixos períodes anuals, de forma tàcita, llevat que hi haja un preavís de resolució de tres mesos.  
  
Quint  
Les parts acorden que qualsevol controvèrsia a què puga donar lloc el present conveni es resoldrà, amb renúncia expressa a qualsevol fur propi, pels jutges i tribunals de València.  
I en prova de conformitat, ambdós parts signen el present conveni en el lloc i data al principi indicats.  
  
La presidenta de la Diputació Provincial d'Alacant: Luisa Pastor Lillo.  
La consellera de Turisme, Cultura i Esport: Lola Johnson Sastre.  
La directora gerent de l'Institut Valencià de la Música: Inmaculada Tomás Vert.